Document ID: 31980R0632

Komisjoni määrus (EMÜ) nr 632/80,
14. märts 1980,
milles sätestatakse üksikasjalikud eeskirjad sahharoosi vesilahuse lisamise kohta kindlaksmääratud veinitoodete puhul viinamarjakasvatusvööndi A teatavates piirkondades ning millega muudetakse teist korda määrust (EMÜ) nr 1594/70
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 5. veebruari 1979. aasta määrust (EMÜ) nr 337/79 veinituru ühise korralduse kohta, [1] viimati muudetud määrusega (EMÜ) nr 459/80, [2] eriti selle artikli 33 lõiget 8,
võttes arvesse nõukogu 5. veebruari 1979. aasta määrust (EMÜ) nr 338/79, millega nähakse ette erisätted määratletud piirkondades valmistatud kvaliteetveinide kohta, [3] viimati muudetud määrusega (EMÜ) nr 459/80, eriti selle artikli 8 lõiget 6,
ning arvestades, et:
määruste (EMÜ) nr 337/79 ja (EMÜ) nr 338/79 hiljutise muutmise tulemusel nähakse määruse (EMÜ) nr 337/79 artikli 33 lõike 3 teise lõiguga ja määruse (EMÜ) nr 338/79 artikli 8 lõike 2 viienda lõiguga ette võimalus lisada 15. märtsini 1984. aastal sahharoosi vesilahust nende toodete puhul, mis on valmistatud suhteliselt happeliste marjadega viinamarjasortidest ja viinamarjasortidest, mis on koristatud teatavates viinamarjakasvatuspiirkondades, mis asuvad viinamarjakasvatusvööndi A põhjaosas, kus kõnealune toiming on tavapärane ja traditsiooniline; seetõttu on vaja kindlaks määrata viinamarjasordid ja asjaomased piirkonnad;
nende viinamarjasortide kindlaksmääramisega osutub ülearuseks määruse (EMÜ) nr 1594/70 [4] (viimati muudetud määrusega (EMÜ) nr 2531/77 [5]) artikkel 3;
käesoleva määrusega ettenähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EMÜ) nr 337/79 artikli 33 lõike 3 teise lõigu esimeses taandes ja määruse (EMÜ) nr 338/79 artikli 8 lõike 2 viienda lõigu esimeses taandes osutatud viinamarjasordid on "Riesling" ja "Elbling".
2. Määruse (EMÜ) nr 337/79 artikli 33 lõike 3 teise lõigu teises taandes ja määruse (EMÜ) nr 338/79 artikli 8 lõike 2 viienda lõigu teises taandes osutatud viinamarjakasvatuspiirkonnad on järgmised:
- Ahr,
- Mittelrhein,
- Rheingau,
- Mosel/Saar/Ruwer,
- Nahe,
- Moselle luxembourgeoise.
3. Sahharoosi vesilahust võib alkoholisisalduse tõstmiseks lisada üksnes nendele toodetele, mille happesus viinhappes väljendatuna on minimaalselt 12 grammi liitri kohta.
Artikkel 2
Käesolevaga tunnistatakse kehtetuks määruse (EMÜ) nr 1594/70 artikkel 3.
Artikkel 3
Käesolev määrus jõustub 1. märtsil 1980.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. märts 1980

Labels: 17
6